Anexa nr. 3
la Hotărârea Consiliului Local al Comunei Liebling nr. _____ din 20.02.2023

CAIET DE SARCINI
PRIVIND CONCESIUNEA SERVICIULUI PUBLIC PENTRU GESTIONAREA CÂINILOR FĂRĂ STĂPÂN DIN COMUNA LIEBLING, JUDEȚUL TIMIȘ

Capitolul 1 -  DISPOZIȚII GENERALE
Prezentul caiet de sarcini stabilește condițiile de desfășurare a activităților specifice serviciului pentru gestionarea câinilor fără stăpân, stabilind nivelurile de calitate și condițiile tehnice necesare functionării acestui serviciu în condiții de eficiență și siguranță.
Prezentul caiet de sarcini a fost stabilit în baza legislației în vigoare și condițiilor minime în care trebuie să se desfășoare activitatea pentru gestionarea câinilor fără stăpân în Comuna Liebling. Caietul de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului pentru gestionarea câinilor fără stăpân, modalitatea de gestiune aleasa fiind gestiunea delegată.
Delegarea de gestiune prin concesiune a Serviciului pentru gestionarea câinilor fără stăpân se va realiza în condițiile:
· OUG nr. 155/2001 privind aprobarea programului de gestionare a câinilor fără stăpân, aprobată prin Legea nr. 22/2002, cu modificările și completările ulterioare;
· HG nr. 1059/2013 pentru aprobarea Normelor metodologice de aplicare a OUG nr. 155/2001;
· Legii nr. 205/2004 privind protecția animalelor, republicată, cu modificările și completările ulterioare;
· Ordinul 523/2008 pentru aprobarea Normelor Metodologice de aplicare a Legii nr. 205/2004;
· Legii nr. 60/2004 privind ratificarea Convenției Europene pentru protecția animalelor de companie, semnată la Strasbourg la 23 iunie 2003;
· OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
· HG nr. 955/2004 pentru aprobarea regulamentelor cadru de aplicare a OG nr. 71/2002, cu modificările și completările ulterioare;
· Ordinul nr. 1/2014 pentru aprobarea Normelor privind identificarea și înregistrarea câinilor cu stăpân emis de Autoritatea Națională Sanitar-veterinară și pentru Siguranța Alimentelor;
· OUG nr. 55/2002 privind regimul de deținere a câinilor periculoși sau agresivi, republicată cu modificările și completările ulterioare;
· Ordinului nr. 80/2005 pentru aprobarea Normei sanitar-veterinare și pentru siguranța alimentelor privind stabilirea documentelor și evidențelor necesare în cadrul activității de neutralizare a deșeurilor de origine animală, cu modificările și completările ulterioare;
· OG nr. 21/2002 privind gospodărirea localităților urbane și rurale, cu modificările și completările ulterioare;
· Legii nr. 100/2016 privind concesiunile de lucrări și concesiunile de servicii, cu modificările și completările ulterioare;
· HG nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări și contractelor de servicii din Legea 100/2016;
· Legii nr. 273/2006 privind finanțele publice locale, cu modificările și completările ulterioare.
Concesiunea serviciului public pentru gestionarea câinilor fără stăpân se va face în urma organizării unei licitații publice în conformitate cu prevederile Legii nr. 100/2016 privind concesiunile de lucrări și concesiunile de servicii si H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii, la care pot participa persoane juridice române/străine, autorizate în condițiile legii.
Scopul concesionării Serviciului public pentru gestionarea câinilor fără stăpân din Comuna Liebling îl constituie reducerea numărului de câini fără stăpân, ameliorarea sănătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și a pierderii câinilor, reducerea apariției rabiei si a altor zoonoze, reducerea riscurilor sănătății oamenilor, prevenirea agresivitatii asupra oamenilor și animalelor precum și reducerea comerțului ilegal și a traficului cu animale.
Caietul de sarcini, Regulamentul serviciului de gestionare al câinilor fără stăpân , Studiul de oportunitate și documentația de atribuire se aprobă prin hotărâre a Consiliului Local al Comunei Liebling.

Capitolul 2 -  OBIECTUL ȘI ARIA CONCESIUNII
Art. 1. -  Datele de identificare a serviciului pentru gestionarea câinilor fără stăpân
(1) Beneficiarul serviciului pentru gestionarea câinilor fără stăpân este Comuna Liebling. Obiectul contractului de concesiune este exploatarea Serviciului pentru gestionarea câinilor fără stăpân în conformitate cu obiectivele beneficiarului.
(2) Aria concesiunii o reprezinta teritoriul administrativ al Comunei Liebling.
Art. 2. -  Termenii folosiți în prezentul Caiet de sarcini și semnificația lor în condițiile legislației în vigoare:
a) domeniul public al unității administrativ teritoriale – totalitatea bunurilor mobile si imobile aflate în proprietatea publică a unităților administrativ-teritoriale care, potrivit legii sau prin natura lor sunt de uz sau interes public local ori județean, declarate ca atare prin hotărâri ale consiliilor locale sau prin hotărâri ale consiliilor județene și care nu au fost declarate prin lege bunuri de uz sau interes public național;
b) domeniul privat al unităților administrativ-teritoriale — totalitatea bunurilor mobile si imobile, altele decat cele prevazute mai sus, intrate în proprietatea unităților administrativ-teritoriale prin modalitățile prevăzute de lege și care fac parte din domeniul privat al acestora;
c) infrastructura edilitar-urbană — ansamblul bunurilor mobile și imobile dobândite potrivit legii, constând în clădiri, construcții și instalații tehnologice, echipamente functionale, dotari specifice si mobilier urban, inclusiv infrastructura tehnico-edilitara si terenurile aferente, destinate desfasurarii unor activitati edilitar urbane. lnfrastrucura edilitar urbana face parte din domeniul public sau privat al unitatilor administrative teritoriale si este supusa regimului juridic al proprietatii publice sau private, potrivit legii;
d) operator al serviciilor specializate pentru gestionarea câinilor fără stăpân - persoana juridica de drept public sau privat, care are competenta si capacitate de a presta servicii in domeniul protectiei animalelor si careia i s-a delegat, incredintat sau concesionat, in conditiile legii realizarea activitatii de gestionare a câinilor fără stăpân;
e) câine fără stăpân — orice câine crescut, adapostit, tinut pe domeniul public, in locuri publice sau in spatiile adiacente acestora, in afara proprietatii stapanului sau detinatorului acestuia, necontrolat, nesupravegheat, liber, abandonat, inclusiv cei identificati prin microcipare sau alt mijloc alternativ de identificare, stabilite de catre Autoritatea Națională Sanitară Veterinară și pentru Siguranța Alimentelor;
f) câine periculos — câine care apartine urmatoarelor rase, grupate in doua categorii, dupa cum urmeaza:
Categoria I: caini de lupta si de atac, asimilati prin caracterele morfologice cu cainii de tip Pit Bull, Boerbull, Bandog si metisii lor;
Categoria a II- a: cainii din rasele Staffordshire, Bull Terrier, American Staffordshire Terrier, Tosa, Rottweillwer, Dog Argentinian, Mastino Napoletano, Fila Brazileiro, Mastiff, Ciobanesc Caucazian, Cane Corso si metisii lor;
g) câine agresiv — orice caine care fara sa fie provocat, musca sau ataca persoane ori animale domestice in locuri publice sau private si orice caine care participa la lupte intre caini sau care a fost antrenat in acest scop. Nu intra in aceasta categorie cainii care ataca sau musca o persoana care a patruns fara drept, in orice mod, intr-o proprietate privata sau publica protejata de acel caine sau de orice alt caine folosit de unitatile de politie, jandarmerie, de alte unitati militare, de unitati vamale sau de serviciile publice de securitate, protectie si paza, chiar daca, aflandu-se in misiune, a atacat sau muscat o persoana;
h) câine utilitar — orice caine folosit de unitatile de politie, jandarmerie, de alte unitati militare, de unitatile vamale, de serviciile de securitate, protectie si paza, de persoanele cu dizabilitati precum si orice caine folosit in caz de dezastre sau de catre organizatiile neguvernamentale in activitatile educative, terapeutice, de cautare si salvare sau utilitare;
i) câine rasa comuna - orice caine care nu poate fi asimilat unei rase omologate;
j) deținător de animale - proprietarul, persoana care detine cu orice titlu valabil, precum si orice persoana fizica sau juridică in ingrijirea careia se afla animalul;
k) abandonul — consta in lasarea unui animal aflat in proprietatea si ingrijirea omului, pe domeniul public, fara hrana, adapost si tratament medical;
l) sterilizare — operatiune prin care se realizeaza suprimarea functiei reproducatoare a cainilor;
m) eutanasia — act de sacrificare prin procedee rapide si nedureroase a câinilor fără stăpân care sunt bolnavi cronic sau incurabil ori care nu au fost revendicati sau adoptati in conditiile si in termenele stabilite de lege;
n) revendicare caine — solicitare de restituire formulată de persoana care a detinut anterior cainele;
o) adoptie — procedura de preluare in proprietate a câinilor fără stăpân din adaposturi de catre personae fizice sau juridice, cu respectarea prevederilor art. 5 din legea nr. 205/2004 privind protectia animalelor, cu modificarile si completarile ulterioare, adoptatorul capatand calitatea de detinator de animal de companie;
p) adoptie la distanta – procedura prin care, in conditiile prevederilor art. 7 alin (2) si (5) din OUG nr. 155/2001 cu modificarile si completarile ulterioare, persoanele fizice si juridice isi pot asuma responsabilitatea suportarii cheltuielilor necesare intretinerii câinilor fără stăpân in adaposturile publice pe o perioada prevazuta la art. 4 alin (1) din OUG nr. 155/2001;
q) activitate de ecarisaj — activitate de colectare a deseurilor de origine animală, subproduse de origine animala ce nu sunt destinate consumului uman, in scopul procesarii sau incinerarii/coincinerarii acestora, incluzand serviciile de transport, depozitare si manipulare a acestora, dupa caz;
r) unitate de ecarisaj – unitate apartinand persoanelor fizice sau juridice inclusiv institutiilor publice, care desfasoara activitati de ecarisaj in baza autorizarii si/sau aprobarii dupa caz, potrivit prevederilor legale;
s) deseuri de origine animala — subproduse de origine animala ce nu sunt destinate consumului uman, portiuni sau cadavre intregi de animale;
t) adapost public — adapost pentru cainii fara stapan, ce apartine unitatilor administrativ-teritoriale si deserveste aceste unitati, administrate de operatorii serviciilor specializate pentru gestionarea câinilor fără stăpân;
u) adapost privat —adapost pentru cainii fara stapan, care apartine unei persoane juridice sau fundatie care desfasoara activitati in domeniul protectiei animalelor;
v) examen medical — procedura efectuata de un medic veterinar de libera practica organizat in conditiile legii prin care se urmareste stabilirea starii de sanatate a cainilor;
w) gestionarea câinilor fără stăpân — ansamblul de operatiuni si proceduri care au ca scop controlul populatiei de caini fara stapan;
x) asociatie sau fundatie pentru protectia animalelor — organizatie neguvernamentala, infiintata in temeiul prevederilor O.G. nr. 26/2000 cu privire la asociatii si fundatii, aprobata cu modificari si completari prin Legea nr. 246/2005, cu modificarile si completarile ulterioare, care desfasoara activitati si actiuni de protectie a animalelor si in al carui statut figureaza scopuri si activitati referitoare la protectia si bunastarea animalelor;
y) serviciu specializat pentru gestionarea câinilor fără stăpân — serviciu de utilitate publica, infiintat la nivelul unitatilor administrativ-teritoriale, in conditiile legii, de consiliul local, in scopul gestionarii câinilor fără stăpân de pe raza unitatii administrativ -teritoriale respective;
z) capturare — operatiunea de prindere a cainilor efectuata de catre operatorii serviciilor specializate de gestionare a câinilor fără stăpân;
aa) identificare — operatiunea prin care se ataseaza cainelui un mijloc de identificare, precum si operatiunea de citire a mijlocului de identificare si de stabilite a datelor de identificare ale detinatorului cainelui sau a locului de provenienta a acestuia;
ab) mijloc de identificare — orice dispozitiv de tipul microcipului, crotaliei, tatuajului, medalionului inscriptionat, care contine informatii necesare identificarii detinatorului cainelui, respectiv a serviciului public care a gestionat cainele;
ac) microcip — mijloc de identificare electronic omologat, care se implanteaza sub pielea animalului, in dreptul omoplatilor si care contine un numar unic criptat sub forma unui cod de bare ce poate fi citit cu ajutorul unui dispozitiv electronic;
ad) vecini — proprietarii spatiilor locative care au cel putin un perete comun cu spatiul locativ in care urmeaza sa fie adapostiti cainii adoptati din adaposturile publice;
Art. 3. -  Serviciul pentru gestionarea câinilor fără stăpân va asigura:
a) imbunatatirea conditiilor de viata ale cetatenilor;
b) dezvoltarea durabila a serviciilor;
c) protectia mediului inconjurator.
Art. 4. -  Concesionarul serviciului pentru gestionarea câinilor fără stăpân pe raza Comunei Liebling va realiza urmatoarele activități:
a) capturarea câinilor fără stăpân si transportarea acestora la adapostul special amenajat, pe baza sesizarilor persoanelor fizice si juridice cat si la propunerea autoritatii publice locale in program normal, dar si in regim de urgenta in cazuri speciale;
b) preluarea, inregistrarea, consultarea, trierea si tratarea câinilor fără stăpân adusi la adapost se va desfasura intr-un spatiu destinat acestei activitati unde se vor desfasura activitatile de deparazitare, vaccinare, sterilizare si inregistrarea lor intr-o evidenta unica;
c) cazarea, hranirea, deparazitarea, vaccinarea, sterilizarea si controlul bolilor cainilor in adapost, cu respectarea normelor si masurilor sanitar-veterinare in vigoare;
d) identificarea si inregistrarea câinilor fără stăpân, exclusiv, cu medici veterinari de libera practica, organizati in conditiile legii;
e) eutanasierea animalelor cu boli incurabile se va face cu respectarea normelor legale in vigoare de catre personal specializat al serviciului pentru gestionarea câinilor fără stăpân. Aceasta activitate se va efectua de catre medic veterinar cu substantele prevazute de legislatia in vigoare si prin procedeele acceptate de normele sanitar-veterinare, cu obligatia ca procedeele si substantele utilizate sa nu provoace suferința animalelor. Se eutanasiaza animalele bolnave si cele cu comportament agresiv in conditiile prevazute de legislatia speciala, respectiv O.U.G. nr. 155/2001, modificata si completata;
f) neutralizarea cadavrelor de animale si a deseurilor organice colectate si asigurarea conditiilor prevazute de normele legale pentru depozitarea cadavrelor de animale pana la transportarea lor in vederea incinerarii;
g) asigurarea unui contract pentru incinerarea cadavrelor de animale cu o societate autorizata;
h) programe de informare, educatie si responsabilizare a cetatenilor;
Art. 5. -  Descrierea activitatii
(1) Serviciul pentru gestionarea câinilor fără stăpân se realizeaza prin instituirea de norme privind capturarea, transportul, ingrijirea si eutanasierea câinilor fără stăpân care sufera de boli incurabile, constatate de medicul veterinar.
(2) Servicul pentru gestionarea câinilor fără stăpân va asigura protectia acestora conform principiilor europene de protejare a animalelor, concomitent cu protectia cetatenilor din unitatea administrativ-teritoriala in care functioneaza.
(3) Concesionarul serviciului pentru gestionarea câinilor fără stăpân are ca obiect de activitate gestionarea câinilor fără stăpân de pe domeniul public/privat al Comunei Liebling.
Art. 6. -  Planul de acțiune trebuie să conțină cel puțin următoarele elemente:
(1) Concesionarul are obligația de a întocmi un plan de acțiune pentru gestiunea lor, care să cuprindă:
a) prezentarea teritoriului (suprafață, număr locuitori);
b) evaluarea numărului de câini fără stăpân sterilizați și nesterilizați de pe raza teritoriului;
c) prezentarea resurselor materiale necesare (număr mijloace de transport și capacitatea acestora, capacitatea de cazare totală, capacitatea de cazare alocată pentru câinii adoptați la distanță);
d) prezentarea resurselor de personal necesare (personal pentru transport, personal pentru capturare, personal pentru îngrijire);
e) prezentarea acțiunilor care vor fi întreprinse;
f) planificarea acțiunilor (grafic anual al acțiunilor, defalcat pe luni);
g) hărți detaliate ale teritoriului cu distribuția populației de câini fără stapân;
h) termene precise pentru aplicarea măsurilor;
i) termene pentru reevaluarea numărului de câini fără stăpân de pe raza teritoriului care trebuie efectuată semestrial.

Art. 7. -  Gestionarea câinilor fără stăpân presupune următorul ciclu de acțiuni:
a) Capturarea câinilor fără stăpân prin metode specifice. Capturarea câinilor fără stăpân, pe baza reclamatiilor persoanelor fizice sau juridice cu respectarea următoarelor:
i) capturarea câinilor fără stăpân se va face de către personalul angajat al operatorului, care trebuie să fie format din persoane instruite în acest sens;
ii) capturarea câinilor fără stăpân nu se va face prin aplicarea unui tratament brutal, iar persoanele care capturează câinii sau pisici fără stăpân vor fi în mod obligatoriu vaccinate antirabic;
iii) persoanele care capturează câinii vor lucra în echipe de câte doi plus șoferul mijlocului de transport și vor purta echipamentul de protecție adecvat;
iv) personalul calificat poate captura câinii cu crose speciale sau cu plase. Pentru capturare se vor folosi crosele speciale formate din tije de aluminiu, având la capăt o buclă care poate să gliseze sau care se poate strânge în jurul gâtului câinelui, pentru a permite persoanei calificate să țină câinele la distanță și să-I poată manipula. Bucla trebuie fixată la lărgimea dorită, pentru a evita strangularea animalului, mecanismul de declanșare rapidă fiind utilizat pentru eliberarea câinelui în caz de urgență sau atunci când este pus în cușcă. 
b) De asemenea, câinii mai pot fi capturați cu:
i) ajutorul cuștilor capcană, în care se introduce mâncare și care sunt dotate cu uși mobile care cad după intrarea animalului în cușcă.
ii) câini foarte agresivi, situați în spații inaccesibile sau suspecți de a fi turbați, pot fi imobilizati cu ajutorul armelor pentru captură cu săgeată care utilizează gazul carbonic comprimat sau cu cartușe cu percuție pentru propulsarea unor seringi sau săgeți care permit injectarea cu produse imobilizante;
iii) pentru imobilizare se vor utiliza numai substanțe aprobate de organele sanitar veterinare, prin injectare pe cale intramusculară, cu respectarea prescripțiilor medicale, ea fiind puțin periculoasă pentru trecători; poate fi utilizată și orice altă asociere de produse autorizate cu respectarea legislației în vigoare;
iv) este interzisă utilizarea armelor pentru capturarea cățeilor, aceștia putând fi răniți grav.
c) Transportul câinilor la adăpost:
i) autovehiculele de transport trebuie să ofere câinilor siguranță, securitate, protecție împotriva intemperiilor naturii și aerisire adecvată;
ii) fiecare animal trebuie să aibă o cușca separată, în condiții speciale fiind acceptate maximum 2 câini; câinii pot fi legați cu o lesă de colier în cușcă iar la nevoie li se pot pune botnițe de nailon;
iii) cuștile vor fi alese în funcție de talia animalului, ele trebuind să fie mai lungi decât corpul animalului;
iv) pentru animalele moarte respectiv bolnave vor exista cuști separate;
v) autovehiculele vor fi curate și vizibil marcate cu denumirea serviciului de gestionare a câinilor fără stăpân și cu număr de telefon;
vi) autovehiculele trebuie să fie dotate cu următorul echipament: plasă, scară, cuști metalice sau din fibră de sticlă, instrumente pentru prindere, trusă de prim ajutor;
vii) șoferii autovehiculelor trebuie să fie instruiți, să acorde ajutor animalelor bolnave;
viii) se interzice efectuarea eutanasiei în autovehiculele de transport pentru câini;
ix) transportul cadavrelor se realizează cu o mașină frigorifică;
x) după fiecare transport de cadavre, vehiculul va fi imediat supus dezinfectării și igienizării.
d) Examinarea clinică și înregistrarea câinilor în registre speciale:
i) câinii fără stăpân cu semne clinice de boală sunt înregistrati și examinati medical cu prioritate la sosirea în adăpost.
ii) medicul veterinar de liberă practică, organizat în condițiile legii, evaluează starea generală de sănătate a câinilor cazați în adăpost;
iii) documentele care dovedesc efectuarea examenelor medicale, precum și rezultatele respectivelor examene sunt arhivate împreună cu fișa de observație a câinelui fără stăpân și păstrate pentru o perioadă de minimum 3 ani;
iv) la intrarea în adăpostul public, personalul veterinar al concesionarului va prelua fișele individuale de la echipajele care au realizat capturarea și transportul câinilor fără stăpân, verifică dacă aceștia sunt identificati printr-un mijloc de identificare aprobat potrivit legii și înregistrează informațiile minime privind câinii fără stăpân intrați în adăpost, prevăzute în Anexa nr. 9 la Regulamentul de organizare și funcționare a Serviciului pentru gestionarea câinilor fără stăpân și în Registrul de evidență a câinilor fără stăpân;
v) la intrarea în adăpostul public, fiecare câine va primi un număr unic de identificare, reprezentat de numărul de ordine din registrul de intrare în adăpost, dacă acesta se ține pe suport de hârtie, respectiv numărul generat de sistem în cazul registrului electronic;
vi) acest număr unic de identificare se alocă și în cazul în care câinele a fost identificat anterior prin orice dispozitiv de tipul microcipului, crotaliei, tatuajului, medalionului inscriptionat;
vii) adăposturile publice precum și adăposturile asociațiilor și fundațiilor pentru protecția animalelor țin registre speciale, vizate de medicul veterinar de liberă practică, organizat încondițiile legii, în care se menționează următoarele: numărul unic de identificare, data, locul capturării, data și ora cazării în adăpost, caracteristicile individuale al animalului, numărul de câini fără stăpân prinși, revendicați, adoptați, menținuți în adăpost, adoptați la distanță, eutanasiați, motivul eutanasierii, substanța utilizată pentru eutanasiere, numele persoanei care realizează eutanasierea, numărul de identificare, numărul fișei de adopție, data deparazitării, data vaccinării antirabice, data sterilizării, precum și persoanele care au instrumentat manoperele respective;
viii) concesionarul va ține o evidență separată a câinilor periculoși și agresivi, ajunși în adăpost, capturați sau confiscați, potrivit legislației în vigoare, și anume:
· Categoria I: câinii de luptă și de atac, asimilați prin caracterele morfologice cu câini de tipul Pit Bull, Boerbull, Bandog și metișii lor;
· Categoria a II-a: câinii din rasele Staffordshire Bull Terrier, American Staffordshire Terrier, Tosa, Rottweiller, Dog Argentinian, Mastino Napolitano, Fila Brazileiro, Matiff, Ciobănesc Caucazian, Cane Corso și metișii lor;
e) Cazarea câinilor fără stăpân se va face la adăpostul pentru câini fără stăpân, care trebuie să îndeplinească următoarele cerințe:
i) să permită cazarea câinilor fără stăpân în cuști separate pentru a reduce stresul asupra lor și pentru a putea controla bolile;
ii) câinii vor fi separați după următoarele criterii: stare de sanatate, vârstă, sex, grad de agresivitate;
iii) pardoselile vor fi executate din ciment care a fost etanșat și care permite o curățare și dezinfectare ușoară, iar pentru a evita băltirea apei în exces vor fi înclinate spre o rețea de canalizare;
iv) pereții dintre cuștile pentru câini trebuie să aibă cel puțin 185 cm înălțime, trebuie să împiedice scurgerea apelor și dejecțiilor de Ia o cușca la alta;
v) pereții cuștilor vor fi confecționați din unul din următoarele materiale: cărămidă tencuită și vopsită, metal încastrat în beton, beton, plasă de sârmă;
vi) deasupra pereților despărțitori se pune o plasă de sârmă la înălțimea de 60 cm;
vii) cuștile exterioare pot fi confecționate din plasă pe stâlpi metalici sau din lemn;
viii) adăpostul trebuie să aibă drenaj și instalații corespunzătoare pentru depozitarea încărcăturii de deșeuri zilnice;
ix) trebuie să existe un control în ceea ce privește încălzirea, ventilația și umiditatea corespunzătoare, în vederea asigurării confortului animalelor, personalului și publicului vizitator;
x) în toate zonele cu cuști trebuie să existe un mijloc de circulare a aerului, fie cu ajutorul ventilatoarelor de evacuare, fie cu ajutorul unor ferestre care să poată fi deschise;
xi) cuștile exterioare vor fi acoperite.

f) Adăpostirea câinilor fără stăpân în cadrul adăpostului câinilor fără stăpân se va face după cum urmează:
i) Cuștile individuale corespund următoarelor standarde minime:
· pentru câinii de talie mare: 120 cm x 160 cm sau 1,92 m2 ;
· pentru câinii de talie mijlocie: 110 cm x 148 cm sau 1,92 m2 ;
· pentru câinii de talie mică: 91 cm x 122 cm sau 1,10 m2 ;
· cuștile comune nu trebuie să adăpostească mai mult de 4 câini pe o suprafată de 6,5 m2 ;
ii) Cuștile individuale trebuie să aibă următoarele dotări:
· să existe apă potabilă în permanență;
· vasele de apă să fie curate și dezinfectate zilnic și întotdeauna înaintea aducerii unui nou animal în cușcă;
· vasele pentru alimentare să fie așezate astfel încât câinii să nu poată urina sau defeca în ele și să poată fi curățate și dezinfectate ușor;
· dacă spațiile nu sunt încălzite, se pun în mod obligatoriu scânduri pentru odihnă și culcușuri;
· pentru culcușurile câinilor tineri se vor folosi pături, prosoape, cutii de carton, care pot fi curățate și dezinfectate ușor;
· trebuie să fie asigurat suficient spațiu pentru ca personalul să lucreze comod.
g) Hrănirea câinilor. Concesionarul serviciului pentru gestionarea câinilor fără stăpân este obligat să asigure tuturor câinilor cazați în adăposturile publice hrană și apă în cantitate suficientă, posibilitate de mișcare suficientă, tratament medical, îngrijire și atentie, în conformitate cu prevederile legale în vigoare. Hranirea câinilor fără stăpân in centru se face pe durata stabilita de mentinere in centru adica maximum 14 zile dupa cum urmeaza:
i) cățeii în vârstă de 6-12 săptămâni vor fi hrăniți de 3 ori pe zi, câinii în vârstă de peste 12 săptămâni vor fi hrăniți de două ori pe zi, iar câinii de peste un an vor fi hrăniți o dată pe zi;
ii) hrana trebuie să fie întotdeauna proaspătă, iar hrana uscată va fi administrată individual și supravegheat;
h) Preluarea, înregistrarea, consultarea și trierea câinilor fără stăpân aduși în adăpopst se face într-un spațiu destinat acestei activități, suficient de spațios și igienizat astfel încât să asigure spațiul necesar pentru mișcarea personalului, a persoanelor care vin pentru adopții;
i) Tratarea câinilor fără stăpân se va face într-un spațiu cu destinația de chirurgie sau în mai multe spații în funcție de capacitatea adăpostului, spații care vor respecta normele sanitar veterinare în vigoare. În aceste săli se vor efectua intervențiile chirurgicale de sterilizare a câinilor, precum și eutanasierea.
j) Controlul bolilor se efectuează zilnic fiecărui câine din adapost, orice eveniment medical va fi înregistrat în fișa individuală și în registrul central. Examinarea se va face de medicul veterinar al centrului sau în lipsa acestuia de către tehnicianul veterinar. Personalul centrului va fi instruit să recunoască semnele de boală și să le aducă la cunoștința personalului veterinar.
k) Întreținerea curățeniei se face prin curățirea, spălarea și dezinfecția fiecărei cuști sau boxe, operații efectuate zilnic și înainte de intrarea unui nou animal. Se va avea în vedere că pe perioda efectuării curățeniei apa și dezinfectantul să nu vină în contact cu câinii.
l) Eutanasierea este un act de sacrificare prin procede rapide și nedureroase a câinilor. Eutanasierea este singura procedură admisă de suprimare a vieții câinilor fără stăpân. Eutanasierea câinilor se efectuează numai de către un medic veterinar de liberă practică, organizat în condițiile legii și se realizează conform Ghidului pentru eutanasierea animalelor, aprobat de către Colegiul Medicilor Veterinari.
m) Incinerarea cadavrelor conform legislației în vigoare:
i) cadavrele câinilor vor fi transportate cu mijloace de transport speciale, destinate acestui tip de activitate;
ii) incinerarea cadavrelor presupune neutralizarea deșeurilor de origine animală de către societăți avizate conform legislației în vigoare;
iii) cadavrele câinilor eutanasiati, morți în adăpost din alte cauze sau colectate de pe străzi, vor fi incinerate, cu respectarea normelor sanitar-veterinare în vigoare, interzicându-se folosirea lor pentru obținerea de piei, grăsimi, carne, făina proteică și de alte produse;
iv) cadavrele câinilor eutanasiati, morți în adăpost din alte cauze sau colectate de pe străzi vor fi transportate și eliminate cu respectarea strictă a prevederilor Regulamentului (CE) nr. 1069 al Parlamentului European și al Consiliului din 21 octombrie 2009 de stabilire a unor norme sanitare;
v) privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) și ale Ordinului președintelui Autorității Naționale Sanitare Veterinare și pentru Siguranța Alimentelor nr. 80/2005 pentru aprobarea Normei sanitare veterinare și pentru siguranța alimentelor privind stabilirea documentelor și evidențelor veterinare necesare în cadrul activității de neutralizare a deșeurilor de origine animală, cu modificările și completările ulterioare;
vi) concesionarul, după caștigarea licitației, trebuie să încheie în termen de maxim 30 zile contract cu o unitate de ecarisare/neutralizare a cadavrelor autorizată sanitar-veterinar sau să dețină instalații proprii de incinerare, autorizate conform prevederilor Regulamentului (CE) nr. 1069/2009.

Art. 8. -  Evidențele obligatorii din adăpostul public
(1) La sediul adăpostului public pentru câinii fără stăpân trebuie să existe o evidență a tuturor tratamentelor medicale efectuate și a numărului de animale moarte.
(2) La sediul adăpostului pentru câinii fără stăpân trebuie să existe și următoarele evidențe: registru consum medicamente, registru imunologic, registru consum toxice, registru gestionare substante utilizate pentru eutanasiere și acte de dezinfecție.
Art. 9. -  Notificarea populației
(1) Concesionarul serviciului pentru gestionarea câinilor fără stăpan are obligația de a promova adopția și revendicarea acestora și de a informa constant populația cu privire la programul de funcționare al adăpostului public pentru cazarea câinilor fără stăpân, asigurând transparența.
(2) În vederea îndeplinirii obligației anterioare, concesionarul desfășoară următoarele activități:
a) amenajarea de panouri speciale la intrarea în adăpost și în spațiile pentru primirea vizitatorilor din incinta adăpostului. Panourile de afișaj trebuie să conțină cel puțin următoarele informații:
i) data și locul capturării fiecărui lot de câini, precum și numărul cuștilor în care câinii respectivi sunt cazați;
ii) adresa sediului serviciului pentru gestionarea câinilor fără stăpân, adresa adăpostului public, adresele de e-mail, precum și numerele de telefon de contact;
iii) programul de vizitare a adăpostului și programul de revendicare a câinilor fără stăpân;
b) crearea de web-site-uri pentru accesul publicului la informațiile prevăzute la lit. a); 
(3) Concesionarul poate încheia parteneriate cu organizațiile de protecție a animalelor interesate de promovarea adopțiilor și sterilizarea câinilor.
Art. 10. -  Verificări, recepții, garanții
(1) Concedentul va verifica permanent prin inspectorii de specialitate, modul de efectuare a prestațiilor, confirmând rapoartele zilnice prezentate de concesionar  privind cantitatea și calitatea prestației, cantitățile de materiale și substanțe folosite și stabilite în baza bonului de lucru eliberat de operator.
(2) În rapoartele de constatare zilnică concesionarul va consemna și modul de rezolvare a sesizărilor primite de la concedent.
(3) La sfârșitul fiecărei luni se întocmește de către concesionar situația de plată în baza rapoartelor zilnice întocmite de acesta și confirmate de concedent.
(4) Sumele rezultate din situațiile de plată lunare vor fi facturate numai după confirmarea cantitativă și calitativă de către concedent.
(5) Fiecare situație de plată va fi însotită de dovada achiziționării materialelor utilizate pentru efectuarea prestației.
(6) Concesionarul răspunde și garantează material și financiar de buna desfășurare a lucrărilor, calitatea și cantitatea stabilite prin programul de prestație.
(7) Concesionarul are obligația de a raporta trimestrial directiilor județene sanitar veterinare și pentru siguranța alimentelor, numărul de câini capturați, revendicați, adoptați, adoptați la distanță, menținuți în adaposturi și eutanasiați.
(8) Concesionarul, odată cu fiecare reevaluare a numărului de câini fără stăpân de pe raza teritoriului concedentului, raportează situația Ia zi direcțiilor sanitar-veterinare și pentru siguranța alimentelor pe raza cărora funcționează.
Art. 11. -  Redevența și garanțiile
(1) Pentru serviciul public pentru gestionarea câinilor fără stăpân, concesionarul va plăti o redevență anuală în cuantum de 2,5 % din cifra de afaceri din activitatea contractata cu Comuna Liebling. Plata redevenței se va face anual, până în data de 15 februarie pe baza facturii întocmită de concedent.
(2) Plata redevenței totale se face în contul Comunei Liebling deschis la Trezoreria orasului Deta. Codul de înregistrare fiscală al Comunei Liebling este 4483897.
(3) Neplata redevenței sau executarea cu întârziere a acestei obligații conduce la calcularea de majorări și penalități conform cu Legea nr. 227/2015 din 8 septembrie 2015 privind Codul fiscal.
(4) Ofertantul va constitui garanția de participare în cuantum de 1000 lei. Garanția de participare se constituie în conformitate cu prevederile art. 45 din HG nr. 867/2016, cu modificările și completările ulterioare. În cazul viramentului bancar plata se va realiza în contul deschis la Trezoreria Orașului Deta. Perioada de valabilitate a garanției de participare va fi cel puțin egală cu perioada de valabilitate a ofertei. lnstrumentul de garanție trebuie să prevadă că plata garanției de participare se va executa necondiționat, respectiv la prima cerere a beneficiarului, pe baza declarației acestuia cu privire la culpa persoanei garantate.
(5) Cuantumul garanției de bună execuție reprezintă 2,5% din valoarea contractului fără TVA. Garanția de bună execuție este irevocabilă și se constituie în conformitate cu prevederile art. 46 din HG nr. 867/2016, cu modificările și completările ulterioare, pentru perioada de executate a contractului.
Capitolul 3 -  CONDIȚII DE EXPLOATARE A SERVICIULUI
Art. 12. -  Condiții tehnice
(1) Concesionarul serviciului pentru gestionarea câinilor fără stăpân din Comuna Liebling va trebui să asigure prestarea serviciului în regim de continuitate cu respectarea condițiilor tehnice specifice fiecărei activități. Toată baza tehnico-materială (dotări aferente), mașinile prezentate în ofertă ca făcând parte din pregatirea tehnică a ofertantului, trebuie să fie folosite în exclusivitate pentru activitatea de gestionarea a câinilor fără stăpân din Comuna Liebling.
(2) Bunurile utilizate în derularea concesiunii sunt:
a) bunurile proprii - bunuri ale concesionarului necesare desfășurării activității, achiziționate înainte sau după încheierea contractului și până la încheierea acestuia.
b) bunuri de retur - bunurile concendentului date în folosință la data semnării contractului, inclusiv investițiile efectuate de operator pe perioada derularii contractului, indiferent de sursa de finanțare. Aceste bunuri revin concendentului fără plată și negrevate de sarcini la expirarea contractului de concesiune.
c) bunuri de preluare – aceste bunuri pot include, dar nu se limitează, la sistemul operațional informatic, utilaje, alte dotări care pot fi transferate concedentului după expirarea contractului de concesiune în măsura în care acesta din urmă își manifestă intenția de a prelua respectivele bunuri în schimbul compensării egale cu valoarea contabilă neamortizată.
Art. 13. -  Obiective de exploatare
(1) Obiectivele pe care trebuie să le atingă serviciul pentru gestionarea câinilor fără stăpân din Comuna Liebling, sunt următoarele:
a) satisfacerea cerințelor și nevoilor comunității locale;
b) continuitatea serviciului;
c) ridicarea continuă a standardelor și a indicatorilor de performanță pentru serviciile prestate;
d) dezvoltarea și modernizarea infrastucturii adăpostului / bazei de gestionare a câinilor fără stăpân;
e) protecția și conservarea mediului natural;
f) menținerea condițiilor sanitare în conformitate cu normele de igienă și sănătate publică;
g) îmbunătățirea condițiilor de viață a cetățenilor;
h) dezvoltarea durabilă a serviciilor;
i) protecția animalelor, cu evidențierea măsurilor de protecție pe etape de dezvoltare, în concordanță cu programul de adaptare la normele Uniunii Europene.
Art. 14. -  Cantități de lucru
(1) Concesionarul va captura câinii fără stăpân de pe domeniul public și privat al Comunei Liebling (străzi, alei, parcuri, maluri de apă, etc.) din apropierea instituțiilor publice, unităților de învățământ, etc.
(2) Cantitățile de lucru estimate sunt de 50 cap./an iar activitățile ce vor fi prestate de către concesionar sunt redate în tabelul de mai jos.

	Nr. Crt.
	Denumirea prestației
	U.M.
	Tarif maxim acceptat Iei/U.M. fără TVA
	Punctaj intermediar maxim acordat
	Tarif ofertat Iei/U.M. fără TVA

	1
	Capturare și transport la adăpost a câinilor fără stăpân prin metode specifice 
	buc.
	40
	10
	

	2
	Microciparea câinilor fără stăpân revendicați sau adoptați
	
	buc.
	30
	10
	

	3
	Examinarea clinică și înregistrarea câinilor în registre speciale și în fișa individuală
	buc.
	10
	5
	

	4
	Adăpostirea, îngrijirea și hrănirea câinilor fără stăpân/zi
	
	buc.
	5
	20
	

	5
	Deparazitarea câinilor interior și exterior
	buc.
	15
	5
	

	6
	Vaccinarea antirabică a câinilor
	buc.
	22
	5
	

	7
	Sterilizare- castrare masculi
	buc.
	80
	10
	

	8
	Sterilizarea-ovarioctomie femele
	buc.
	100
	10
	

	9
	Eutanasiere
	buc.
	40
	10
	

	10
	Neutralizarea cadavrelor
	kg.
	5
	10
	

	11
	Efectuarea dezinfecțiilor și dezinsecțiilor în adăpostul de câini și mijloace de transport
	mp.
	2
	5
	

	Total punctaj = 100 puncte
	

	Valoare estimată contract	105000/an fara TVA
	

	Valoare estimată contract	525000 / 5 ani fara TVA
	


(3) Punctajul (P(n) se acordă astfel:
a) Pentru cel mai scăzut dintre tarifele ofertate, notat Tarif(min), se acordă punctaj maxim.
b) Pentru celelalte prețuri ofertate, notate Tarif(n), punctajul P(n) se calculează proporțional, astfel: P(n) = [Tarif(min) / Tarif(n)] x numărul de puncte intermediare.
Art. 15. -  Programul prestației
(1) Activitatea de gestionare a câinilor fără stăpân se va desfășura permanent, 24 de ore din 24 de ore. Programul prestațiilor se va stabili de concesionar, astfel încât acesta să conducă la reducerea numărului câinilor fără stăpân.
(2) [bookmark: _GoBack]Accesul publicului în adăpost este permis conform prevederilor Regulamentului de organizare și funcționare al serviciului pentru gestionarea câinilor fără stăpân din Comuna Liebling.
(3) În caz de fortă majoră, prezența unor exemplare agresive sau apariția în număr mare, nejustificată — transport din alte localități, se va interveni imediat.
(4) Concesionarul va acționa imediat pentru rezolvarea sesizărilor primite de la persoane fizice și juridice.
Art. 16. -  Dotări cu personal-utilaje
(1) Concesionarul își va dimensiona baza materială, personalul, parcul de autospeciale și necesarul echipamentelor pentru capturarea și transportul câinilor fără stăpân, în funcție de numărul estimat al câinilor fără stăpân, având în vedere suprafețele domeniului public și privat al Comunei Liebling. De asemenea se va avea în vedere asigurarea condițiilor optime privind activitatea pe care o gestionează.
(2) Concesionarul va asigura desfășurarea acțiunilor sanitar veterinare cu cel puțin un medic veterinar posesor de atestat de liberă practică eliberat de autoritatea competentă, un șofer și minim doi muncitori pentru echipa mobilă de capturare a câinilor fără stăpân, o persoană de contact care va primi și înregistra toate sesizările cu privire la activitățile desfășurate în cadrul serviciului, va transmite aceste sesizări echipelor de capturare, va urmări soluționarea lor și va oferi orice alte informații publice cu privire la serviciul pentru gestionarea câinilor fără stăpân.
(3) Concesionarul este obligat să dețină minim un autovehicul amenajat special și autorizat în conditiile legii pentru transportul câinilor capturați.

Art. 17. -  Tehnologii
(1) Concesionarul va prezenta în documentația de ofertă concepția proprie privind modalitatea de organizare și funcționare a serviciului pentru gestionarea câinilor fără stăpân: modalitatea de capturare și transport al câinilor fără stăpân, cu referire la autovehiculele din dotare folosite, la modul de asigurare a coeficientului de utilizare a acestora, facilitățile oferite, etc.
Art. 18. -  Obiective de ordin economic
(1) Serviciul pentru gestionarea câinilor fără stăpân va urmări să realizeze un raport calitate/cost cât mai bun pentru perioada de derulare a contractului și un echilibru între riscurile și beneficiile asumate prin contract.
(2) Structura și nivelul tarifelor practicate prezentate în ofertă vor reflecta costul efectiv al prestației și vor fi în conformitate cu prevederile legale.
(3) Investițiile pentru reabilitarea, modernizarea și dezvoltarea serviciului pentru gestionarea câinilor fără stăpân care se realizează din fonduri proprii ale concesionarului, rămân în proprietatea acestuia pe toată durata contractului de concesionare, dacă la încheierea contractului nu s-a convenit altfel și se vor amortiza de către acesta pe durata contractului.
(4) În contractul de concesionare se va preciza modul de repartiție a bunurilor realizate la încetarea din orice cauză a contractului.
(5) Programul de investiții poate cuprinde:
a) modernizarea și reabilitarea bazei materiale în care se desfășoară activitatea de gestionare a câinilor fără stăpân;
b) dotarea cu mașini, utilaje și echipamente conform legislației în vigoare, normelor de mediu și normelor Uniunii Europene;
c) asigurarea condițiilor de cazare (încăperi, cuști, grătare, etc.);
d) reamenajarea și înfrumusețarea zonei în care se află adăpostul pentru cazarea câinilor fără stăpân;
e) lucrări suplimentare de investiții precum și dotări suplimentare propuse de concesionar;
(6) Oferta trebuie să conțină detaliat toate condițiile din prezentul caiet de sarcini, precum și alte obligații prevăzute în regulament pe care ofertantul și le asumă în cazul în care va câștiga licitația, precum și date tehnice și financiare (de exemplu):
a) standardele de calitate a bunurilor aduse ca investiții;
b) standardele de calitate și indicatorii de performanță a serviciului pentru gestionarea câinilor fără stăpân ce urmează a fi prestat;
c) prețurile și/sau tarifele pe care și le propune să le practice, cu respectarea legislației în domeniu;
(7) Criteriul de atribuire este prețul cel mai scăzut.
(8) Concedentul nu se angajează să garanteze creditele luate de concesionar și nu va participa cu surse de finanțare la investițiile ce vor fi realizate de concesionar.
(9) Investițiile străine în serviciul pentru gestionarea câinilor fără stăpân beneficiază de toate facilitătile legale în vigoare. Programele de investiții vor fi realizate în primii 2 ani și reactualizate dacă este cazul de comun acord cu concedentul în functie de planurile de dezvoltare urbanistice ulterioare.
Art. 19. -  Obiective de mediu și sanitar-veterinare
(1) Pe perioada derulării contractului de concesiune concesionarul se obligă să respecte legislația, reglementările, precum și hotărârile consiliului local privind protecția mediului, preluând toate responsabilitățile în acest domeniu.
(2) Pe perioada derulării contractului se vor respecta condițiile impuse de avizul de mediu, dacă este cazul.
(3) Pe toată durata derulării contractului, concesionarul va implementa condiționările ce se stabilesc prin acte normative emise de autoritățle sanitar-veterinare competente, conform unor programe de conformare la cerințele sanitar-veterinare.
Capitolul 4 -  FINANȚAREA SERVICIULUI PENTRU GESTIONAREA CÂINILOR FĂRĂ STĂPÂN
Art. 20. -  Cheltuielilor curente de funcționare și exploatare a Serviciului pentru gestionarea câinilor fără stăpân din Comuna Șoldanu, reprezentând cheltuieli de personal, cheltuieli cu întreținerea și funcționarea adăpostului public pentru câinii fără stăpân din Comuna Șoldanu, cheltuieli privind activitatea de capturare și transport a câinilor, cheltuieli privind deparazitarea, vaccinarea, sterilizarea, eutanasierea, identificarea și înregistrarea tuturor câinilor fără stăpân din Comuna Șoldanu, sunt asigurate de către operatorul serviciului din decontarea serviciilor prestate, donații sau alte surse legal constituite.
Art. 21. -  Finanțarea și realizarea investițiilor aferente Serviciului specializat pentru gestionarea câinilor fără stăpân din Comuna Liebling, reprezentând cheltuielile cu realizarea adăposturilor pentru câini, se asigură de către operatorului serviciului.
Capitolul 5 -  DURATA CONCESIUNII
Art. 22. -  (1) Durata pentru care se încheie contractul de concesionare a serviciului pentru gestionarea câinilor fără stăpân în Comuna Liebling este de 5 ani cu posibilitatea de prelungire, prin acordul părților, în condițiile legii. În cazul în care concedentul nu dorește prelungirea contractului la expirarea acestuia, va anunța în scris concesionarul cu cel puțin 6 luni înainte de expirarea termenului contractual și va demara procedura de încredințare a serviciului public de gestionare a câinilor fără stăpân conform procedurilor legale. Pe toată durata contractului de concesiune este interzisă concesionarului subconcesionarea serviciului pentru gestionarea câinilor fără stăpân.
Capitolul 6 -  DREPTURILE ȘI OBLIGAȚIILE PĂRȚILOR:
Art. 23. -  Concedentul are următoarele drepturi:
a) de a inspecta serviciul concesionat cu privire la modul în care este satisfăcut interesul public;
b) de a modifica unilateral partea reglementară a contractului din motive excepționale legate de interesul național sau local;
c) de a stabili și de a aproba programele de reabilitare, extindere și modernizare a dotărilor existente;
d) de a aproba studiile de fezabilitate privind reabilitarea, extinderea și modernizarea serviciului de gestionare a câinilor fără stăpân, cu respectarea cerințelor impuse de legislația, în vigoare, privind protecția mediului;
e) de a stabili și aproba indicatorii de performanță ai serviciului public de gestionare a câinilor fără stăpân;
f) de a stabili taxele pentru serviciile de gestionare a câinilor fără stăpân, cu respectarea reglementărilor în vigoare;
g) de a ajusta tarifele propuse de concesionar, în conformitate cu prevederile legale în vigoare;
h) de a media conflictele contractuale dintre utilizatori și concesionar, la cererea oricăreia dintre părți;
i) de a sancționa concesionarul, în cazul în care acesta nu operează la parametrii de eficiență și calitate la care s-a obligat ori nu respectă indicatorii de pertormanță ai serviciului public de gestionare a câinilor fără stăpân;
j) de a monitoriza și exercita controlul cu privire la furnizarea/prestarea serviciului de gestionare a câinilor fără stăpân și să ia măsurile necesare în cazul în care concesionarul nu asigură indicatorii de pertormanță și continuitatea serviciului pentru care s-a obligat;
k) de a solicita informații cu privire la nivelul și calitatea serviciului furnizat/prestat și cu privire la modul de întreținere, exploatare și administrare a bunurilor din proprietatea publică a concedentului, încredințate pentru realizarea serviciului;
l) de a refuza, în condiții justificate, aprobarea ajustării tarifelor propuse de concesionar;
m) de a rezilia contractul și de a organiza o nouă procedură pentru delegarea gestiunii serviciului, pentru nerespectarea de către concesionar a obligațiilor contractuale;
n) de a rezilia contractul și de a organiza o nouă procedură pentru delegarea gestiunii serviciului, dacă concesionarul nu adoptă programe de măsuri care să respecte condițiile contractuale și să asigure atingerea parametrilor de calitate asumați, în termenul stabilit de către concedent prin notificare;
o) de a inspecta activitățile și serviciile publice delegate, precum și modul în care este satisfăcut interesul public;
p) de a verifica respectarea obligațiilor asumate prin contract, cu notificarea prealabilă a concesionarului și în condițiile prevăzute în caietul de sarcini și în regulamentul serviciului;
q) de a dobândi bunurile proprii ale concesionarului folosite în derularea contractului, la încheierea acestuia, în baza unui contract de vânzare-cumpărare.
Art. 24. -  Concesionarul are următoarele drepturi:
a) de a încasa contravaloarea serviciului prestat, corespunzător tarifului aprobat de concedent;
b) prezervarea echilibrului contractual pe durata contractului de delegare;
c) de a propune ajustarea tarifului în raport cu indicele de inflație pentru serviciile publice, comunicat de Institutul Național de Statistică;
d) să exploateze în mod direct, pe riscul și pe răspunderea sa, activitățile și serviciile publice care fac obiectul contractului de delegare a gestiunii;
e) să inițieze modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia;
f) să suspende sau să limiteze prestarea serviciului fără plata vreunei penalizări, cu un preaviz de 5 zile lucrătoare, dacă sumele datorate nu au fost achitate în termen de 45 de zile de la primirea facturii;
g) să propună graficul de execuție, întocmit în baza recomandărilor institutelor de specialitate;
h) să deservească în exclusivitate toți utilizatorii de pe raza Comunei Liebling.

Art. 25. -  Concedentul are următoarele obligații:
a) să nu îl tulbure pe concesionar în exercițiul drepturilor rezultate din prezentul contract de delegare;
b) să notifice concesionarului apariția oricăror împrejurări de natură să aducă atingere drepturilor acestuia;
c) să verifice periodic următoarele: serviciile publice furnizate și nivelul de calitate al acestora, îndeplinirea indicatorilor de performanța și aplicarea penalităților pentru neîndeplinirea acestora, menținerea echilibrului contractual rezultat prin licitație, etc.;
d) să aducă la cunoștință publică hotărârile și dispozițiile având ca obiect serviciul public de gestionare a câinilor fără stăpân;
e) să păstreze, în condițiile legii, confidențialitatea datelor și informațiilor economico-financiare privind activitatea concesionarului, altele decât cele de interes public;
f) să achite concesionarului sumele convenite prin contract pentru prestațiile pe care acesta le efectuează pe domeniul public și privat al concedentului;
g) să medieze și să soluționeze conflictele dintre utilizatori și concesionar, la cererea oricăreia dintre părți;
h) să respecte angajamentele asumate față de concesionar prin clauzele contractuale stabilite prin prezentul contract.
Art. 26. -  Concesionarul are următoarele obligații:
a) să respecte angajamentele luate prin contractul de delegare a gestiunii, precum și legislația, normele, prescripțiile și regulamente privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;
b) să respecte prevederile regulamentului serviciului, caietului de sarcini al serviciului și ale celorlalte reglementări specifice serviciului concesionat;
c) să respecte indicatorii de pertormanță și calitate stabiliți în caietul de sarcini și precizați în regulamentul serviciului de gestionare a câinilor fără stăpân;
d) să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare;
e) să exploateze, să întrețină și să asigure reparația utilajelor proprii cu personal autorizat și modernizarea continuă a bazei de proprii;
f) să furnizeze către concedent și către A.N.R.S.C. informațiile solicitate și să asigure accesul la documentațiile și informațiile necesare, în vederea verificării și evaluării funcționării și dezvoltării serviciului public de gestionare a câinilor fără stăpân, în conformitate cu prevederile regulamentului serviciului, ale prezentului contract și ale autorizațiilor specifice;
g) să presteze serviciul de gestionare a câinilor fără stăpân la toți utilizatorii din raza unității administrativ-teritoriale pentru care are contract de delegare a gestiunii;
h) să elaboreze planuri anuale de revizii și reparații ale mașinilor și utilajelor proprii, executate cu forțe proprii și/sau cu terți;
i) să realizeze un sistem de evidență a sesizărilor și reclamațiilor, respectiv de rezolvare operativă a acestora, a celorlalte activități prevăzute în Regulament și Caietul de sarcini;
j) să țină evidența gestiunii serviciului și raportarea periodică a situației autorităților competente, conform reglementărilor în vigoare;
k) să asigure personalul necesar pentru prestarea activităților asumate prin contract, precum și conducerea operativă prin dispecerat și asigurarea mijloacelor tehnice și a personalului de intervenție;
l) să nu subconcesioneze serviciul sau parte din acesta și bunurile care fac obiectul concesiunii, cu excepția subcontractanților declarați în ofertă;
m) la încetarea contractului de delegare a gestiunii din alte cauze decât ajungerea la termen sau forța majoră, este obligat să asigure continuitatea prestării activității în condițiile stipulate în contract, până la preluarea acesteia de către concedent, dar nu mai mult de 90 de zile;
n) să respecte condițiile impuse de natura activităților sau serviciilor publice (protejarea secretului de stat, materiale cu regim special, condiții de siguranță în exploatare, protecția mediului, protecția muncii, condiții privind folosirea și protejarea patrimoniului etc.);
o) în cazul în care concesionarul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității serviciului public;
p) să încheie contractele de utilități (apă/canal, salubritate, etc.) precum și contracte pentru neutralizarea deșeurilor toxice, de origine animală, pentru neutralizare și incinerare a cadavrelor și a celorlalte deșeuri provenite din activitatea curentă;
q) să presteze serviciul de gestionare a câinilor fără stăpân cu respectarea principiilor universalității, accesibilității, continuității și egalității de tratament față de utilizatori;
r) să plătească redevența la valoarea prevăzută și la termenul stabilit în prezentul contract de concesiune;
s) să aplice tarifele aprobate prin hotărâri ale Consiliului Local al Comunaui Liebling;
t) să respecte orice prevederi care derivă din legile și reglementările în vigoare, precum și din hotărârile Consiliului local al Comunei Liebling (obținerea autorizațiilor de funcționare, a vizelor, etc. și numai);
u) să plătească despăgubiri/daune persoanelor fizice și/sau juridice pentru prejudiciile aduse din culpa sa, în exercitarea activității serviciului precum și pentru traumele suferite de persoanele fizice din cauza agresiunii câinilor fără stăpân de pe domeniul public și privat al comunei;
v) să presteze serviciul în condiții de continuitate și eficiență.
Capitolul 7 -  CAP. VII INTERDICȚIA SUBDELEGĂRII ȘI CESIONAREA CONTRACTULUI:
Art. 27. -  (1) Se interzice concesionarului să încheie cu terți contracte de subdelegare având ca obiect prestarea serviciului delegat sau parți din acesta.
(2) Cesionarea contractului de delegare de către concesionar unei alte societăți nu este admisă.
Capitolul 8 -  ÎNCETAREA CONTRACTULUI
Art. 28. -  Prezentul contract de concesiune încetează în următoarele situații:
a) la expirarea duratei stabilite prin contractul de concesiune, dacă părțile nu convin, în scris, prelungirea acestuia în condițiile legii;
b) în cazul în care interesul național sau local o impune, prin denunțarea unilaterală de către concedent, cu plata unei despăgubiri juste și prealabile în sarcina concedentului, în caz de dezacord fiind competentă instanța de judecată;
c) în cazul nerespectării obligațiilor contractuale de către concesionar, prin reziliere de către concedent, cu plata unei despăgubiri în sarcina concesionarului, în caz de dezacord fiind competentă instanța de judecată;
d) în cazul nerespectării obligațiilor contractuale de către concedent, prin reziliere de către concesionar;
e) la dispariția, dintr-o cauză de fort,ă majoră, a serviciului concesionat sau a unei părți importante din acesta, prin renunțare, fără plata unei despăgubiri;
f) prin acordul de voință al părților, exprimat în scris;
g) în cazul în care interesul local o impune, prin răscumpărarea unei concesiuni, care se poate face numai prin act administrativ, la propunerea concedentului. În acest caz se va întocmi o documentație tehnico-economică în care se va stabili prețul răscumpărării. În această situație de încetare a concesiunii nu se percep daune.
h) în cazul falimentului concesionarului sau în cazul în care acestuia i se retrage autorizația de funcționare sau aceasta nu este prelungită;
i) neefectuarea succesivă pe o perioadă de o lună de zile a mai mult de 10 solicitări ale concedentului atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;
j) neexecutarea succesivă pe o perioada de 3 luni de zile a mai mult de 10% din volumul/cantitatea lucrărilor concesionate, specifice gestionării câinilor fără stăpân, dă dreptul concedentului să procedeze la desființarea acestuia de drept fără punerea în întârziere și fără intervenția instanței de judecată;
k) alte cauze de încetare, fără a aduce atingere reglementărilor în materie.
Art. 29. -  Concedentul are dreptul de a rezilia contractul, în condițiile în care acesta nu este mulțumit de prestarea serviciului de către concesionar, cu o notificare în acest sens. Notificarea trebuie comunicată cu cel puțin 60 zile înainte.
Art. 30. -  Concedentul își rezervă dreptul de a denunța unilateral contractul de concesiune în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale astfel încât îndeplinirea contractului respectiv ar fi contrară interesului public. În acest caz, concesionarul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
Art. 31. -  Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de concesiune și de a pretinde plata de daune-interese.
Art. 32. -  La încetarea contractului din orice cauză, bunurile ce au fost utilizate de concesionar în derularea contractului vor fi repartizate după cum urmează:
a) bunuri de retur ce revin de plin drept, gratuit și libere de sarcini concedentului. Sunt bunuri de retur bunurile care au făcut obiectul concesiunii și investițiile minime obligatorii solicitate de concedent prin caietul de sarcini;
b) bunuri proprii, bunuri care la data încetării contractului rămân în proprietatea concesionarului. Sunt bunuri proprii bunurile care au aparținut concesionarului și au fost utilizate de acesta pe durata concesiunii, cu exceptia celor utilizate de către concesionar pentru optimizarea activităților.
Capitolul 9 -  SANCȚUNI
Art. 33. -  Pentru încălcări ale obligațiilor stabilite prin contractul de concesiune și prin caietul de sarcini, concesionarul va fi sancționat după cum urmează:
a) neefectuarea capturării câinilor fără stăpân ca urmare a solicitărilor primite, în termen de maximum 24 de ore de la data comunicării acestora, se sanctionează cu 5% din contravaloarea prestației executată de la data comunicării și până la executarea efectivă a solicitării;
b) neefectuarea succesivă pe o perioadă de o lună de zile a mai mult de 10 solicitări ale concedentului, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;
c) nerespectarea condițiilor sanitar-veterinare impuse de legislația în domeniu, atrage după sine sancțiuni din partea concedentului în temeiul legislatiei specifice. Repetarea de cel puțin 10 ori a abaterilor de la normele sanitar-veterinare pe parcursul a trei luni de zile, duce la sancționarea cu 10% din valoarea prestației cumulate pe cele trei luni.
Capitolul 10 -  DISPOZIȚII FINALE
Art. 34. -  Prevederile prezentului caiet de sarcini se reactualizează și completează automat cu prevederile legislative naționale și comunitate apărute după aprobarea acestuia în Consiliul Local al Comunei Liebling, pană în momentul finalizării contractului de concesiune a serviciului pentru gestionarea câinilor fără stăpân. Condițiile prevăzute în caietul de sarcini sunt minimale pentru desfășurarea licitației privind concesionarea serviciului pentru gestionarea câinilor fără stăpân.
Art. 35. -  Indicatorii de performanță pentru activitatea de gestionare a câinilor fără stăpân în Comuna Liebling, constituie anexă la prezentul caiet de sarcini și este parte integrantă a acestuia.
Art. 36. -  

Anexa la caietul de sarcini

INDICATORII DE PERFORMANȚĂ PENTRU ACTIVITATEA DE GESTIONARE A CÂINILOR FĂRĂ STĂPÂN ÎN COMUNA LIEBLING

	Nr.
crt.
	INDICATORI DE PERFORMANȚĂ
	Semestrul
I
	Semestrul
II
	Total
an

	0
	1
	2
	3
	4
	5
	6

	I
	INDICATORI DE PERFORMANȚĂ GENERALI

	I.1
	CONTRACTAREA SERVICIILOR DE GESTIONARE A CÂINILOR FĂRĂ STĂPÂN

	a)
	Numărul de solicitări de îmbunătățire a parametrilor de calitate ai activității prestate, rezolvate, raportat la numărul total de cereri de îmbunătățire a activității, pe categorii de activități
	
	
	

	I.2
	MĂSURAREA ȘI GESTIUNEA CANTITĂȚII SERVICIILOR PRESTATE

	a)
	Numărul  de reclamații  rezolvate  privind cantitățile de servicii prestate, raportat la numărul total de reclamații privind cantitățile de servicii prestate pe tipuri de activități
	
	
	

	b)
	Numărul de sesizări din partea agenților de protecția mediului raportat la numărul total de sesizări
	
	
	

	c)
	Numărul de sesizări din partea agenților de sănătate publică raportat la numărul total de sesizări
	
	
	

	d)
	Numărul  de reclamații  rezolvate  privind calitatea activității prestate, raportat la numărul total de reclamații privind calitatea activității prestate pe tipuri de activități
	
	
	

	g)
	Numărul de câini fără stăpân capturați raportat la numărul total de capturi stabilite prin contract
	
	
	

	h)
	Numărul de câini tratați și sterilizați dați spre adopție, tratați și revendicați, tratați și sterilizați, eutanasiați raportat la numarul total
	
	
	

	i)
	Numărul de cadavre predate în vederea neutralizării raportat la numărul de câini eutanasiați
	
	
	

	j)
	Încadrarea în normele de consum de materiale utilizate
	
	
	

	I.3
	FACTURAREA ȘI ÎNCASAREA CONTRAVALORII PRESTAȚIILOR PENTRU ADOPȚIA LA DISTANȚĂ

	a)
	Numărul de reclamații privind facturarea
	
	
	

	b)
	Procentul de reclamații de la lit. a) rezolvate în mai puțin de 10 zile
	
	
	

	I.4
	RĂSPUNSURI LA SOLICITĂRILE SCRISE ALE UTILIZATORILOR

	a)
	Procentul de răspunsuri date la sesizările referitoare la activitatea prestată %
	
	
	

	b)
	Procentul de la lit.a) la care s-a răspuns într-un termen mai mic de 30 de zile calendaristice
	
	
	

	II
	INDICATORI DE PERFORMANȚĂ GARANTAȚI

	II.1
	INDICATORI DE PERFORMANȚĂ GARANTAȚI PRIN LICENȚA DE PRESTARE A SERVICIULUI

	a)
	Numărul de încălcări ale obligațiilor operatorului, rezultate din analizele și controalele organismelor abilitate
	
	
	

	III
	INDICATORI DE PERFORMANȚĂ A CĂROR NERESPECTARE ATRAGE PENALITĂȚI CONFORM CONTRACTULUI DE FURNIZARE/PRESTARE

	III.1
	Valoarea despăgubirilor acordată de operator pentru culpă proprie sau dacă au existat îmbolnăviri din cauza nerespectării condițiilor corespunzătoare de prestare a activității
	
	
	

	III.2
	Numărul de neconformități constatate de autoritatea administrației publice locale, pe tipuri de activități
	
	
	


    
    
PREȘEDINTE DE ȘEDINȚĂ,
Consilier local,


